Thellohen retorikat mes Presidentit Trump dhe sportistëve
Lojtarë, tarjnerë dhe pronarë ekipesh reagojnë ndaj Presidentit Trump, por amerikanët kanë qëndrime të ndryshme ndaj gjesteve simbolike të shprehura nga sportistët.
Lojtarët, trajnerët dhe pronarët e ekipeve të Ligës së Futbollit amerikan shfaqën solidaritetin me lojtarët që rrinë në gjunjë gjatë himnit kombëtar si shenjë protetse ose shprehën kritika ndaj komenteve të Presidentit Donald Trump. Shumë nga lojtarët u ulën në gjunjë kur u interpretua himni të dielën. Disa nga pronarët dhe trajnerët shtrënguan duart me lojtarët e tyre në shenjë uniteti. Por amerikanët kanë mendime të ndryshme nëse është e përshtatshme të shfaqen gjeste proteste gjatë himnit. Demonstrimet filluan të dielën në Londër gjatë një loje mes ekipit Ravens të Baltimorës dhe Jaguarëve të qytetit Xheksonvill. Disa lojtarë u ulën në gjunjë, ndërsa të tjerë qëndruan në këmbë të kapur për krahu me ta, kur u interpretua himni amerikan në Stadiumin Wembley. Skena të ngjashme u përsëritën në lojra futbolli në gjithë Shtetet e Bashkuara, ndërsa lojtarët, trajnerët e tyre dhe disa pronarë ekipesh shfaqën solidaritet përballë kritikave të Presidentit Donald Trump. Presidenti i ofendoi lajtarët me komentet e tij në një fjalim në Alabama të premten. Zoti Trump po reagonte ndaj asaj që ai e konsideron mungesë respekti ndaj flamurit amerikan nga lojtarët që nuk qëndrojnë në këmbë për himnin. Të shtunën ai tërhoqi një ftesë për të vizituar Shtëpinë e Bardhë për skuadrën fituese të kampionatit të baskebollit, Golden State Warriers, duke përmendur si arsye hezitimin për ta pranuar ftesën ngabasketbollisti Stephen Curry, që e ka kritikuar presidentin. Trajneri i ekipit, Steve Kerr tha se një gjë e tillë nuk ka ndodhur kurrë më parë kur ka pasur qëndrime të ndryshme politike mes lojtarëve dhe zyrtarëve të zgjedhur. Kryetarja e Bashkisë së Uashingtonit, Muriel Bowser e ftoi ekipin “Warriors” që ta vizitojnë kryeqytetin gjithsesi, për të nderuar barazinë, larminë dhe gjithëpërfshirjen. Por amerikanët, janë të ndarë në reagimet e tyre. thotë njëri prej tyre. , thotë një grua. Lojtari i futbollit amerikan, Colin Kaepernick e filloi praktikën e të ulurit në gjunjë gjatë himnit, sezonin e kaluar. Ai nuk është rekrutuar nga asnjë ekip, që kur i mbaroi kontrata e mëparshme në pranverë.